Rikunarita-ORG/Wikinium huggingface dataset:
# Puderant

Da John F. Kennedy hod si aa ois Puderant an Nauman gmocht
A **Puderant**, aa **Pudarant** (englisch: *womanizer*), is a Weiwahöd; a Maun, mit an bsundas stoakn Sextrieb.

Pudarant kummt vau "pudern" wos sovü wia "poppen" bzw. "fickn" haast. Pudan hod uaspringlich nix mit "pudan" (pudern) z duan, sundan mit "budan" (Budan ausrian). Dabei riat ma mit an Stessl in da Müch solaung um, bis "Budda" (Butter) draus wiad. "Budan" fia "fickn" is daun voiksetymologisch ois "Pudan" (Pudern) interpretiat wuan.

## Beispielsatz

* De Mitzi Wassaptschick und ia Pudarant san zum Heirichn gaunga."
* Gäh schau, dea Pudarant hod scho wieda a Schickfut iwas Glanda bong.

## Synonyme

Synonyme vau Pudarant san:

* Casanova, Futkarli, Schiaznjaga, Don Juan, Belami, Gigolo.

## Zitat

I bin a Vuaschtodcasanova und des bleib i aa,

da fesche Gustl mid da immahoatn Rearn.

Und wauns es sogts i bin a Futkarli, daun hobts jo Recht.

I bin mid Leib und Söö a echta Puderant.

I reiß a jede auf, de wos bei uns ins Beisl kummt

und noch zwa Schtund hob is im Haustoa zuweglahnt.

*aus: Georg Danzer, Vorstadtcasanova*

## Schau aa

* Kiddlschliafa

## Beleg

* Robert Sedlaczek: *Wiener Wortgeschichten: Von Pflasterhirschen und Winterschwalben*.Haymon Verlag, 2012. ISBN 978-3709970171

### Fuasnotn
# Echte Hosn

|  |
| --- |
| Der Artikl is im Dialekt **Westmittlboarisch** gschriem worn. |

A Hos, wia na da Dürer Albrecht zeichnd hod
**Echte Hosn** sand Spofiecha, de zua Gattung **Lepus** innahoib vo da Familie vo de Hosn (Leporidae) ghäan. Es gibt zirka 30 Arten, in Europa lebn ober nua fümfe: da Feidhos (*L. europaeus*), da Schnäähos (*L. timidus*), da Korsika-Hos (*L. corsicanus*), da iberische Hos (*L. granatensis*) und de Art *Lepus castoviejoi*, des in Spanien gibt.

Hosn hom starke Hinterhaxn und sand dadurch sehr schneje Viicha, so ko da Fejdhos bis zu 70 km/h ränna. Weitere Merkmoi sand seine langa Orn und a brauns oda graubrauns Fej, des untn leicht weißlich is. Märere Artn wechsln außadem s Fej im Winta, wos dann ganz weiß wiad.

Hosn fressn Pflanzn wia Gros und Kraita, owa a Wuazln, Astl und Rindn vo de Baam.